
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky I. ÚS 74/2017-12 Ústavný súd Slovenskej republiky na neverejnom zasadnutí senátu 8. februára 2017 predbežne prerokoval sťažnosť advokátom
,
, zastúpeného
,
, vo veci namietaného
porušenia jeho základného práva garantovaného čl. 46 ods. 1 Ústavy Slovenskej republiky a čl. 6 ods. 1 Dohovoru o ochrane ľudských práv a základných slobôd uznesením Okresného súdu Bratislava II č. k. 19 C 135/2014-244 zo 16. novembra 2016 a takto rozhodol: Sťažnosť
odmieta
ako podanú zjavne neoprávnenou
osobou. Odôvodnenie: 1. Sťažnosťou, ktorá bola Ústavnému súdu Slovenskej republiky (ďalej len „ústavný súd“) doručená 2. januára 2017, navrhol
(ďalej len „sťažovateľ“)
zrušenie v záhlaví uvedeného rozhodnutia Okresného súdu Bratislava II (ďalej len „okresný súd“) z dôvodu tvrdeného porušenia svojho práva na súdnu ochranu a spravodlivý proces. 2. Uznesením okresného súdu bolo potvrdené rozhodnutie vyššieho súdneho úradníka o vyrubení súdneho poplatku v sume 120 € za podané odvolanie sťažovateľa proti rozsudku okresného súdu z 31. mája 2016, ktorým bola jeho žaloba vo veci samej
zamietnutá. Okresný súd vychádzal zo skutočnosti, že vzťah medzi účastníkmi konania bol založený Obchodným zákonníkom a že sťažovateľ aj pri podaní žaloby zaplatil súdny poplatok v sume 120 €. 3. Pred tým, ako ústavný súd pristúpi k vecnému posúdeniu sťažnosti, je povinný skúmať, či podanie spĺňa všetky zákonom požadované náležitosti a či sú vôbec dané podmienky jeho prejednania ustanovené zákonom Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“). 4. Už vo svojej skoršej rozhodovacej praxi dal ústavný súd najavo, že v prípade tzv. bagateľných vecí je ústavná sťažnosť v podstate vylúčená, s výnimkou celkom extrémnych pochybení všeobecného súdu privodzujúcich zreteľný zásah do základných práv sťažovateľa (I. ÚS 725/2016). V prípade týchto bagateľných vecí prevažuje záujem na vytvorení systému, ktorý ústavný súd umožní efektívne a v primeranej dobe poskytovať ochranu tým sťažovateľom, ktorých základné práva boli skutočne porušené. 5. Aj v teraz prejednávanej veci smeruje sťažnosť proti uzneseniu o vyrubení súdneho poplatku z odvolania bez toho, že by bolo ohrozené právo sťažovateľa na súdnu ochranu v odvolacom konaní. 6. Vzhľadom na uvedené ústavný súd podľa § 25 ods. 2 zákona o ústavnom súde sťažnosť odmietol ako návrh podaný osobou zjavne neoprávnenou, pretože návrh nesmeroval k ochrane základných práv sťažovateľa, tak ako to v ňom demonštroval. P o u č e n i e : Proti tomuto rozhodnutiu nemožno podať opravný prostriedok. V Košiciach 8. februára 2017

